|  |
| --- |
| KATOLIČKA GIMNAZIJA S PRAVOM JAVNOSTI  Požega, Pape Ivana Pavla II. 6 |

KLASA: 602-02/22-01/57

URBROJ: 2177-2-01/1-22-1

Požega, 14. lipnja 2022.

Na temelju članka 22. stavka 9. Zakona o odgoju i obrazovanju u osnovnoj i srednjoj školi (Narodne novine brojevi 87/2008, 86/2009, 92/2010, 105/2010-Ispravak, 90/2011, 16/2012, 86/2012, 94/2013, 152/2014, 7/2017, 68/2018, 98/2019 i 64/2020-Uredba), Pravilnika o elementima i kriterijima za izbor kandidata za upis u I. razred srednje škole (Narodne novine brojevi 49/2015, 47/2017 i 39/2022) i Odluke o upisu učenika u I. razred srednje škole u školskoj godini 2022./2023. (Narodne novine broj 57/2022), Katolička gimnazija s pravom javnosti objavljuje

**NATJEČAJ**

**ZA UPIS UČENIKA U I. RAZRED KATOLIČKE GIMNAZIJE S PRAVOM JAVNOSTI**

**U ŠKOLSKOJ GODINI 2022./2023.**

OPĆE ODREDBE

I.

U I. razred Katoličke gimnazije s pravom javnosti (u daljnjem tekstu: Škola) u školskoj godini 2022./2023. učenici se upisuju u skladu s Pravilnikom o elementima i kriterijima za izbor kandidata za upis u I. razred srednje škole (Narodne novine brojevi 49/2015, 47/2017 i 39/2022) i Odlukom o upisu učenika u I. razred srednje škole u školskoj godini 2022./2023. (Narodne novine broj 57/2022), a prijavljuju se i upisuju elektroničkim načinom preko mrežne stranice Nacionalnoga informacijskog sustava prijava i upisa u srednje škole (u daljnjem tekstu: NISpuSŠ) <https://srednje.e-upisi.hr> , na temelju ovog Natječaja.

II.

U programe redovitog obrazovanja u Školi čiji je osnivač Požeška biskupija u I. razred u školskoj godini 2022./2023. planira se mogućnost upisa za 44 učenika u 2 razredna odjela prema vrstama programa obrazovanja, mjestima za upis i kriterijima i uvjetima upisa kako slijedi:

|  |  |  |
| --- | --- | --- |
| * Programi obrazovanja | Opća gimnazija | Klasična gimnazija |
| * Trajanje programa obrazovanja | 4 godine | 4 godine |
| * Broj razrednih odjela u koje se učenici upisuju | 1 | 1 |
| * Broj upisnih mjesta | 22 | 22 |
| * Nastavni predmeti za upis u gimnazijske programe | Hrvatski jezik  Matematika  Prvi strani jezik | Hrvatski jezik  Matematika  Prvi strani jezik |
| * Nastavni predmeti važni za nastavak obrazovanja u programima obrazovanja od kojih su dva propisana, a jedan je odredila Škola | Povijest  Geografija  Biologija | Povijest  Geografija  Biologija |
| * Natjecanje iz znanja koje se vrednuje pri upisu, a odredila ga je Škola | Vjeronauk | Vjeronauk |
| * Strani jezici koji se izvode u Školi kao obvezni nastavni predmeti | Engleski jezik  Njemački jezik | Engleski jezik  Njemački jezik |
| * Ostali kriteriji i uvjeti upisa za programe obrazovanja (zbog posebnosti osnivačkih prava škola čiji su osnivači vjerske zajednice) | Kandidati za duhovna zvanja upisuju se izravno na osnovi pozitivne odluke koju vjerska zajednica dostavlja Školi do roka za dostavu dokumentacije redovitih učenika (dokumenti kojima se ostvaruju dodatna prava za upis) i do datuma u kojem se učenici mogu prijaviti Školi za upis u naknadnome upisnom roku. | |
| Učenik ili njegov roditelj/skrbnik ili opunomoćenik obvezan je dostaviti ispunjenu i potpisanu izjavu (upisnu) koja je objavljena na internetskim stranicama uz [ovaj](https://forms.gle/SMkx9Jtw4nyLhfa66) Natječaj, osobno ili elektroničkim putem na adresu e-pošte [sanja.prsa@skole.hr](mailto:sanja.prsa@skole.hr) , prilikom donošenja ili dostavljanja upisnice u upisnim rokovima ili upisa u naknadnome upisnom roku. Izjava se ispunjava nakon objave konačnih ljestvica poretka. | |

UPISNI ROKOVI

III.

Učenici će se prijavljivati za upis i upisivati u I. razred Škole u školskoj godini 2022./2023. u ljetnome i jesenskome upisnom roku.

*Ljetni upisni rok*

|  |  |
| --- | --- |
| Opis postupaka | Datum |
| * Početak prijava kandidata izvan redovitog sustava obrazovanja Republike Hrvatske Središnjem prijavnom uredu | 23.5.2022. |
| * Dostava osobnih dokumenata i svjedodžbi za kandidate izvan redovitog sustava obrazovanja Republike Hrvatske Središnjem prijavnom uredu | 23.5.-1.7.2022. |
| * Završetak registracije za kandidate izvan redovitog sustava obrazovanja Republike Hrvatske | 1.7.2022. |
| * Početak prijava redovitih učenika u sustav | 23.5.2022. |
| * Početak prijava obrazovnih programa | 25.6.2022. |
| * Završetak prijave obrazovnih programa koji zahtijevaju dodatne provjere | 28.6.2022. |
| * Provođenje dodatnih ispita i provjera te unos rezultata * Unos prigovora na rezultate dodatnih provjera   (provodi se provjera znanja stranog jezika koji kandidat u osnovnoj školi nije učio, za prijavu u Školu koja uvjetuje znanje toga stranog jezika) | 29.6.2022.  u 9 sati,  pisano |
| * Rok za dostavu dokumentacije redovitih učenika (dokumenti kojima se ostvaruju dodatna prava za upis) | 1.7.2022. |
| * Unos prigovora na osobne podatke, ocjene, natjecanja i podatke na temelju kojih se ostvaruju dodatna prava za upis | 29.6.-4.7.2022. |
| * Brisanje s lista kandidata koji nisu zadovoljili preduvjete | 6.7.2022. |
| * Završetak prijava obrazovnih programa * Početak ispisa prijavnica | 7.7.2022. |
| * Rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu) * Brisanje s lista kandidata koji nisu zadovoljili preduvjete ili dostavili prijavnice | 8.7.2022. |
| * Objava konačnih ljestvica poretka | 9.7.2022. |
| * Dostava dokumenata koji su uvjet za upis u određeni program obrazovanja Škole (dokumenti kojima su ostvarena dodatna prava za upis) * Dostava potpisanog obrasca o upisu u I. razred Škole (upisnice) u Školu u koju se učenik upisao | 11.-12.7.2022.  od 8 do 16 sati |
| * Objava okvirnog broja slobodnih mjesta za jesenski upisni rok | 15.7.2022. |
| * Službena objava slobodnih mjesta za jesenski upisni rok | 10.8.2022. |

*Jesenski upisni rok*

|  |  |
| --- | --- |
| Opis postupaka | Datum |
| * Početak prijava u sustav i prijava obrazovnih programa | 20.8.2022. |
| * Završetak registracije za kandidate izvan redovitog sustava obrazovanja Republike Hrvatske * Dostava osobnih dokumenata, svjedodžbi i ostale dokumentacije za kandidate izvan redovitog sustava obrazovanja Republike Hrvatske Središnjem prijavnom uredu | 23.8.2022. |
| * Dostava dokumentacije redovitih učenika (dokumenti kojima se ostvaruju dodatna prava za upis) | 24.8.2022. |
| * Završetak prijave obrazovnih programa koji zahtijevaju dodatne provjere | 22.8.2022. |
| * Provođenje dodatnih ispita i provjera te unos rezultata (provodi se provjera znanja stranog jezika koji kandidat u osnovnoj školi nije učio, za prijavu u Školu koja uvjetuje znanje toga stranog jezika) | 23.8.2022.  u 9 sati,  pisano |
| * Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis * Završetak unosa rezultata s popravnih ispita * Brisanje s lista kandidata koji nisu zadovoljili preduvjete | 24.8.2022. |
| * Završetak prijava obrazovnih programa * Početak ispisa prijavnica | 25.8.2022. |
| * Rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu) * Brisanje s lista kandidata koji nisu zadovoljili preduvjete ili dostavili prijavnice | 26.8.2022. |
| * Objava konačnih ljestvica poretka | 27.8.2022. |
| * Dostava dokumenata koji su uvjet za upis u određeni program obrazovanja Škole (dokumenti kojima su ostvarena dodatna prava za upis) * Dostava potpisanog obrasca o upisu u I. razred Škole (upisnice) u Školu u koju se učenik upisao | 29.-30.8.2022.  od 8 do 16 sati |
| * Objava slobodnih upisnih mjesta nakon jesenskog upisnog roka | 1.9.2022. |

PRIGOVORI

IV.

U slučaju da učenik pri ocjenjivanju ispita provjere znanja nije zadovoljan ocjenom (iz stranog jezika koji kandidat u osnovnoj školi nije učio, a za prijavu Škola uvjetuje znanje toga stranog jezika), može podnijeti prigovor pisanim putem u elektroničkom obliku Školi koja je provela ispit na adresu e-pošte [ravnatelj@katolicka-gimnazija.hr](mailto:ravnatelj@katolicka-gimnazija.hr) .

U slučaju da se utvrdi neregularnost ili nepravilnost u postupku provedbe ispita, ravnatelj Škole na prijedlog upisnoga povjerenstva otklonit će te nepravilnosti i utvrditi novu ocjenu.

Rokovi za podnošenje prigovora iz ovog Natječaja sadržani su u točki III. ovog Natječaja.

UPIS UČENIKA

V.

Učenici koji su ostvarili dodatna prava za upis ostvaruju pravo upisa u Školu u školskoj godini 2022./2023. nakon dostave navedenih dokumenata u rokovima koje sadrži točka III. ovog Natječaja. Navedeni dokumenti mogu se donijeti osobno ili dostaviti elektroničkim putem na adresu e-pošte [sanja.prsa@skole.hr](mailto:sanja.prsa@skole.hr) . Učenici koji ne dostave navedenu dokumentaciju u rokovima koje sadrži ovaj Natječaj gube pravo upisa ostvarenog u ljetnome upisnom roku te se u jesenskome upisnom roku mogu kandidirati za upis u preostala slobodna upisna mjesta.

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (<https://srednje.e-upisi.hr>) koji je dužan donijeti osobno ili dostaviti elektroničkim putem u Školu na adresu e-pošte [sanja.prsa@skole.hr](mailto:sanja.prsa@skole.hr) u rokovima koje sadrži ovaj Natječaj.

Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga Školi, učenik je upisan u I. razred Škole u školskoj godini 2022./2023. Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je donijeti osobno ili dostaviti elektroničkim putem njegov roditelj/skrbnik ili opunomoćenik na adresu e-pošte [sanja.prsa@skole.hr](mailto:sanja.prsa@skole.hr) .

NAKNADNI UPISNI ROK

VI.

Učenici koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome upisnom roku za upis u Školu u program obrazovanja u kojemu je nakon jesenskoga upisnog roka ostalo slobodnih mjesta u sklopu broja upisnih mjesta sadržanih u ovom Natječaju, a utvrđenih u NISpuSŠ-u.

Učenici se za upis u naknadnome upisnom roku mogu prijaviti Školi od 2. do 24. rujna 2022. godine.

O upisu učenika u naknadnome upisnom roku odlučuje upisno povjerenstvo Škole na temelju pisanoga zahtjeva učenika te podatke o upisu unosi u NISpuSŠ nakon zaprimljene potpisane upisnice učenika te ostale dokumentacije potrebne za upis.

Ravnatelj

Ivan Bedeničić, dipl. grec. i lat.

DOSTAVITI:

1. Osnivaču Požeškoj biskupiji, e-poštom
2. Upisnom koordinatoru Ivani Zovko, e-poštom
3. Zamjeniku upisnog koordinatora Sanji Prši, e-poštom
4. Tajniku školske ustanove, ovdje